*Projekts*

LATVIJAS REPUBLIKAS MINISTRU KABINETS

2017.gada \_\_\_.\_\_\_\_\_\_\_ Rīkojums Nr.

 Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 28.0.versija – Informācijas sistēmu izstrāde un pilnveidošana ģeotelpiskajiem un Daugavas baseina plūdu datiem)**

1. Apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras versijā 28.0. projekta “Informācijas sistēmu izstrāde un pilnveidošana ģeotelpiskajiem un Daugavas baseina plūdu datiem” (turpmāk – projekts) aprakstu un projekta izmaksas 1 100 000,00 *euro* apmērā.
2. Centrālajai finanšu un līgumu aģentūrai uzaicināt valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs” iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) ietvaros.
3. Finansēt projektu 2.2.1.1.pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
4. Noteikt valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs” par projekta iesniedzēju un atbildīgo par projekta īstenošanu un projekta aprakstā plānoto rezultātu, tai skaitā finanšu, rezultāta un iznākuma rādītāju sasniegšanu.
5. Pēc projekta pabeigšanas projekta uzturēšanas izmaksas ne vairāk kā 160 000,00 *euro* gadā, no kuriem 101 208 *euro* pieprasīt papildus normatīvajos aktos noteiktajā kārtībā un 58 790 *euro*, tiks segti atsevišķu pārvaldes uzdevumu deleģēšanas līguma starp Vides aizsardzības un reģionālās attīstības ministriju un valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs” ietvaros no programmas 28.00.00 „Meteoroloģija un bīstamo atkritumu pārvaldība”.

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards

Vīza: valsts sekretārs Rinalds Muciņš

Kalniņa 67026576,

lelda.kalnina@varam.gov.lv